31988R4063
L 356/57
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕОВС, ЕИО, ЕВРАТОМ) № 4063/88 НА КОМИСИЯТА
от 21 декември 1988 година
за установяване на разпоредби за прилагане на член 46а от Условията за работа на персонала на Европейския център за развитие на професионалното обучение
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Регламент (ЕОВС, ЕИО, Евратом) № 1859/76 на Съвета от 29 юни 1976 г. за установяване на Условията за работа на персонала на Европейския център за развитие на професионалното обучение (1), последно изменен с Регламент (Евратом, ЕОВС, ЕО) № 679/87 на Съвета (2), и по-специално член 46а от него,
като взе предвид становището на Комитета на експертите, предвидено в същия член 46а, параграф 2,
като има предвид, че член 46а от Условията за работа на персонала на Европейския център за развитие на професионалното обучение определя условията за предоставяне на обезщетение за безработица на бивши служители, които са безработни след преустановяване на служебните им правоотношения в центъра;
като има предвид, че Комисията установява такива разпоредби, каквито прецени за необходимо за прилагането на член 46а, параграф 2;
като има предвид, че Регламент (ЕОВС, ЕИО, Евратом) № 91/88 на Комисията (3) определя разпоредби за прилагане на член 28а от Условията за работа на другите служители на Европейските общности, който е идентичен с член 46а от Условията за работа на персонала на Европейския център за развитие на професионалното обучение,
ПРИЕ НАСТОЯЩИЯ РЕГЛАМЕНТ:
Член 1
Разпоредбите на Регламент (ЕОВС, ЕИО, Евратом) № 91/88, с изключение на член 5 от него, се прилагат по аналогия спрямо персонала на Европейския център за развитие на професионалното обучение.
Член 2
Настоящият регламент влиза в сила на двадесетия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 21 декември 1988 година.